Hallituspuolue

Hallituspuolue on puolue, joka toimii hallituksessa. Sillä viitataan yleensä valtion hallituksen puolueeseen tai puolueisiin, mutta myös esimerkiksi kunnan hallituksessa olevista puolueista voidaan käyttää tätä nimitystä. Hallituksen ulkopuolelle jääneitä puolueita kutsutaan oppositioksi.

Esimerkiksi Suomen eduskunnassa eduskuntapuolueet saattavat vaalien jälkeen saada puolueensa ministereitä Suomen hallitukseen. Yleensä vaaleissa eniten edustajapaikkoja saaneen puolueen puheenjohtajasta tulee pääministeri.

Suomen puolueista useimmin on ollut hallituksessa Keskusta (entinen Maalaisliitto) yhteensä 55 kertaa, joista 38 Maalaisliiton nimellä. Toiseksi eniten Ruotsalainen Kansanpuolue, yhteensä 50 kertaa ja seuraavana SDP, yhteensä 36 kertaa hallituksessa.

Lähteet 

Puolueet
Suomen hallinto
Suomen politiikka
Eduskunta